השיירה עוברת
כלבי רועים, כלבי שמירה,; כלבי משחק - ההמולה גוברת.; נובחים, מוחים ושוב נובחים.; מוחים אבל השיירה עוברת.; רובים קטנים בינוניים,; רובים גדולים, רובים רבים; ההמולה גוברת.; צולפים, שולפים ושוב צולפים.; צולפים, שולפים,; שולפים אבל השיירה דוהרת.; תותחי נ"מ, תותחי נ"ט; תותחי לא-רתע, ההמולה גוברת.; יורים, שוברים ושוב יורים,; יורים ואז השיירה עוצרת.; טילי קרקע, טילי אוויר, טילי כתף; טילי טילים, ההמולה גוברת.; שורקים, יורקים ושוב שורקים,; שורקים, דולקים,; דולקים ואז השיירה חוזרת.; מטחי כבוד, מטחי פרחים,; מטחי קללות, ההמולה גוברת.; בוכים, צורחים, נאנחים,; מוחים כי שוב השיירה קוברת.; אותו סיפור ללא שיפור,; יודעים יודעים,; ולא לומדים, כך מימים ימימה,; אותו ענין מזמן מזמן; אי שם וכאן; קדימה ואחורה וקדימה.; 